ممكن في يوم من الايام تروح تشتري بدلة مسلا غالية شوية بس حطيت فيها كل فلوسك يعني. بدلة غالية بتاعة الاغنيا ولمستها وبتاع ومشيت في الشارع فالناس طبعا شافوا البدلة وكده فافتكروك غني. وبدأوا بقى يتكلموا عليك ان انت ما شاء الله معك فلوس وبتاع وبعدين انت رايح جاي بتتعامل معاملة الايه؟ معاملة الاغنياء. الحقيقة
انت الوحيد اللي عارف الحقيقة ان انت حاطط كل فلوسك في البدلة وان انت في الحقيقة مش غني ولا حاجة وان انت كحيان. وبالتالي كلامهم مش هيأثر فيك هتبقى انت فاهم
الكلام ده كلام بس انا عارف الحقيقة ان انا مش غني وبالتالي لو حد مسلا لو انا مسلا لقيت فيلا في الساحل الشمالي ومش قادر اشتريها اكيد مش هبقى متضايق
ان انا عارف ان انا مش غني وان انا لسة ايه على قد حالي. اللي عايز اقوله ان احنا احيانا بنحط كل فلوسنا في بدلة وبنجيبها وبعد كده بنتأثر بكلام الناس. بمعنى
واحد التزم جديد او واحدة التزمت جديد وماشية في طريق ربنا سبحانه وتعالى. بدأ صاحبنا يطلب علم بدأ يبقى معه كتب وهو رايح وجاي بدأت الاخت تروح الدار رايح جاية بدأ هو آآ يصلي في المسجد حفظ جزء عم صوته حلو الناس قدموه يصلي. هي ما شاء الله بتنصح البنات في العيلة وبتقول كلام كويس سمعته في دارسين
تلاتة يدوبك هو الدورة اللي حضرتها وكده. آآ بدأ هو ان هو يطلع له لحية. يطلع له لحية. واللحية ما شاء الله بتطلع بسرعة شهر شهرين تلاتة بقى عنده لحية
هي لبست واسع ولبست نقاب كمان فبقى شكلها يعني ما شاء الله بدأ صاحبنا وبدأت الاخت تسمع بقى كلام كبير بقى يسمع عم الشيخ بقى يسمع مولانا بقى يسمع سيدنا وهي سامع ان هي المعلمة راحت لاختنا الفاضلة المعلمة بتنصحنا بتاع فبدأت البدلة تتلبس
احنا معناش غير تمن البدلة. وبدأت الالقاب الكبيرة تيجي في وقت انا عارف ان انا مش قد الالقاب ديت. زي ما صاحبنا اللي هو عارف ان هو كحيان دوت يعني آآ
بالكلام دوت لان هو عارف الحقيقة. مشكلتنا ان احنا بقى بنتأسر بالكلام دوت. فيجي بقى الشخص دوت اللي هو اتقال له الالقاب الكبيرة ديت يبتدي يبص لنفسه اه طالما انا
قال لي كده يبقى انا ما ينفعش ان انا اغلط. آآ الاخت تحس ان هي لو غلطت تبقى كارثة كبيرة. فلو مسلا مسلا قدر الله ان صاحبنا دوت وقع في زنب ما
وهي وقعت في زنب ما يحصل ان الشيطان يخش من المدخل دوت يقول له انت ازاي يحصل منك كده؟ ده انت اللي بيتقال عليك كده انت اللي بتصلي بالناس انت اللي بتنصحي البنات في
انت اللي بتقول للناس اتقوا الله انت اللي اديتهم درس انت اللي بتحفظ الاولاد في المسجد. انت الاخت المنتقبة انت بدقنك ديت ازاي تغلط الغلطة ديت ويقعد يكسر في مقاديفك لغاية ما انت تتحطم تماما لغاية ما انت آآ تبتدي تسلم. طب انا مش هنزل المسجد. طب انا مش هروح احفظ قرآن. ازاي فعلا
انا بنصح البنات في العيلة واعمل كده انا مش هكلم البنات تاني. انا مش هروح الدار انا انا انا مش انا منافق انا منافقة وهكزا. والحقيقة ان انت لازم تكتشف
ان انت في الحقيقة كحياة. يعني يعني انت فعلا لابس بدلة غالية لكن انت لسة مش غني. فازا وقعت فده عادي حتى اللي سبقك في الطريق ربنا من سنين لسة بيغلط. انت لما بتغلط ما تحطمش نفسك وما تخليش الشيطان يسيطر عليك من المدخل دوت. اولا لو لم يعظ الناس الا معصوم
لماتت الدعوة بموت النبي عليه الصلاة والسلام. انت مش متناقض. انت بتحاول تكون كويس. لبست بدلة جميلة. بس بتحاول تكون غني. زي ما صاحبنا دوت اللي لابس بدلة كويسة بيحاول يكون غني لسه بيجتهد بقى بيقول لا الناس بيقولوا عليه انت بحاول ابقى غني. يحاول يسعى ان هو يجيب اموال وبتاع. لكن لو لقى بيت غالي وهو مش قادر
سيبيه هو مش هيزعل من نفسه لان هو عارف ان هو لسة في الاول وما حققش الفلوس اللي هو عايزها. كزلك انت انت بتحاول تبقى فعلا قدوة بتحاول تبقى فعلا رجل عالم
حاول تبقى فعلا محفزة على دين وتقى. لكن في الطريق دوت هيحصل له عقبات كتير وقعات كتير ما تخليهاش تحطمك. احنا لسه بنحاول هي البدلة اللي جت بدري بس شوية. فبالتالي اللي عايز ااكد عليه ان انت برضو مش منافق. انت لا متناقض ولا منافق. كلنا بنغلط. كل بني ادم خطاء. لكن خير الخطائين التوابون
فاللي عايزك تعمله ان انت اول ما تقع ما تجيلكش بقى الالقاب ديت اللي انت عارف ان هي جات لك بدري تكون سبب في تحطيمك او سبب في ابعادك عن طاعات تانية او سبب في هزيمة
النفسية لأ انا هقول خلاص انا غلطت كل بني ادم خطاء انا هسارع بالتوبة واندم واستغفر وابكي وكل حاجة وهكمل في طريقي عادي وفي دعوتي عادي وفي درس عادي وفي صلاتي عادي
كلامي لكلامك للبنات عادي. انا متسق مع نفسي. الملتزم مش ما بيغلطش. الملتزم هو شخص عادي. بيحاول. بيحاول ما يغلطش. لكن هيغلط كلنا هنغلط. فاذا غلط يسارع بالتوبة. طب اللي مش ملتزم؟ اللي مش ملتزم ما بيحاولش المحاولة دي. بيغلط عادي. بيغلط كتير وما بيتوبش بسرعة او ما بيتوبش ايه
اصلا فاياك انك انت تخدعك البدلة واياك انك انت تغتر بالالقاب انت ادرى بنفسك الناس يقولوا اللي يقولوه احنا مش هنعرف نغير الناس لكن انا اعلم بنفسي مش خلي الشيطان يخش لي المدخل دوت. دايما هكمل دايما هسابر. لكن دايما دايما تأكد لازم تتأكد نسختك النهاردة احسن من نسختك امبارح. وان انت كل يوم بتحاول فعلا
ونأدي البدلة اللي انت لابسها ديت وتكون فعلا على ما تريد من تقوى الله ومن من العلم ومن الدعوة ومن الخلق الحسن. وكل ده في سبيل مرضاة الله مش عشان الناس
او ما تقولش فخلوا بالكم يعني البدلة وبقى ايه شكرا جدا لاستماعكم. عشان اروح الحق ارجع البدلة. سلام عليكم